A Bizottság határozata
(2000. szeptember 7.)
a vadhús és tenyésztettvad-hús, valamint a nyúlhús harmadik országokból történő behozatala közegészségügyi és állat-egészségügyi feltételeinek megállapításáról, valamint a szükséges állat-egészségügyi bizonyítvány kiállításáról, és a 97/217/EK, 97/218/EK, 97/219/EK és 97/220/EK bizottsági határozat hatályon kívül helyezéséről
(az értesítés a C(2000) 2492. számú dokumentummal történt)
(EGT vonatkozású szöveg)
(2000/585/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az 1999/89/EK irányelvvel [1] módosított, a friss baromfihús Közösségen belüli kereskedelmének és harmadik országokból történő behozatalának állat-egészségügyi feltételeiről szóló, 1991. június 26-i 91/494/EGK tanácsi irányelvre [2] és különösen annak 11., 12. és 14. cikkére,
tekintettel a legutóbb a 97/79/EK irányelvvel [3] módosított, a 89/662/EGK irányelv A. mellékletének I. fejezetében említett és a kórokozók tekintetében a 90/425/EGK irányelv [4] A. mellékletének I. fejezetében említett különös közösségi előírásokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmét és a Közösségbe történő behozatalát szabályozó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelvre és különösen annak 10. cikkére,
tekintettel a legutóbb a 97/79/EK irányelvvel módosított, a vadak elejtésével és a vadhús forgalomba hozatalával kapcsolatos közegészségügyi és állat-egészségügyi problémákról szóló, 1992. június 16-i 92/45/EGK tanácsi irányelvre [5] és különösen annak 16. cikke (2) bekezdésének c) pontjára és (3) bekezdésére,
mivel:
(1) A legutóbb a 2000/161/EK határozattal [6] módosított 97/217/EK bizottsági határozat [7] létrehozza azon harmadik országok csoportját, amelyek a vadhús és a tenyésztettvad-hús, valamint a nyúlhús harmadik országokból történő behozatalára szolgáló állat-egészségügyi bizonyítványok bemutatásával a közösségbe szállíthatnak.
(2) A 97/218/EK bizottsági határozat [8] meghatározza a vadhús (kivéve a vaddisznóhúst) harmadik országokból történő behozatalához szükséges közegészségügyi és állat-egészségügyi feltételeket és állat-egészségügyi bizonyítvány kiállítását.
(3) A legutóbb a 2000/162/EK határozattal [9] módosított 97/219/EK [10] bizottsági határozat meghatározza a tenyésztettvad-hús és a nyúlhús harmadik országokból történő behozatalához szükséges közegészségügyi és állat-egészségügyi feltételeket és állat-egészségügyi bizonyítvány kiállítását.
(4) A 97/220/EK bizottsági határozat [11] meghatározza a vaddisznóhús harmadik országokból történő behozatalához szükséges közegészségügyi és állat-egészségügyi feltételeket és állat-egészségügyi bizonyítvány kiállítását.
(5) A konzultáció elősegítése és az Európai Unió jogszabályainak átláthatósága érdekében, továbbá a vadhús és tenyésztettvad-hús, illetve a nyúlhús harmadik országokból történő behozatalára vonatkozó közegészségügyi és állat-egészségügyi feltételek, valamint állat-egészségügyi bizonyítvány kiállításának naprakésszé tétele céljából szükségesnek látszik egy egységes határozat megalkotása; ezért a Bizottság 97/217/EK, 97/218/EK, 97/219/EK és 97/220/EK határozatát hatályon kívül kell helyezni.
(6) Tekintettel arra, hogy az érintett exportáló országokban új igazolási rendszert kell bevezetni, és e célból átmeneti időszakot szükséges biztosítani.
(7) E határozatot a származási területek állat-egészségügyi helyzetének változásai ismeretében felül kell vizsgálni, különösen az e határozatban érintett témákban a Közösség és a harmadik országok között létrejövő megállapodások alkalmazásának keretében, nevezetesen amennyiben ez az Európai Közösség és Kanada kormánya közötti, az élő állatok és az állati termékek kereskedelmével kapcsolatos közegészségügyi és állat-egészségügyi higiéniai intézkedésekről szóló egyezmény 5. cikkét, valamint az Európai Közösség és az Amerikai Egyesült Államok kormányzata közötti, az élő állatok és az állati termékek kereskedelmével kapcsolatos közegészségügyi és állat-egészségügyi higiéniai intézkedésekről szóló egyezmény 6. cikkét érinti.
(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
E határozat alkalmazásában "tenyésztett szárnyasvad" a fürj, a galamb, a fácán, a fogoly és bármely egyéb szárnyasvad. Nem tartozik ide a házi tyúk, a pulyka, a gyöngytyúk, a kacsa, a lúd és a laposmellű futómadarak.
2. cikk
(1) A tagállamok engedélyezik a következő frisshús-típusok behozatalát:
- hasított körmű vadak - kivéve a vaddisznót - húsa, a belsőségek kivételével,
- tenyésztett hasított körmű vadak húsa, kivéve a tenyésztett vaddisznót,
- vaddisznóhús, kivéve a belsőségeket,
- tenyésztett vaddisznó húsa,
- szárnyasvadak húsa a belsőségek kivételével, kivéve a meg nem kopasztott és ki nem zsigerelt szárnyasvadakat,
- tenyésztett szárnyasvadak húsa,
- vadon élő, egypatás állatok húsa - meghatározása: zebra- hús -, kivéve a belsőségeket,
- a nyúlfélék családjába tartozó, vadon élő állatok, azaz a mezei és üregi nyúl húsa, kivéve a belsőségeket, a le nem nyúzott és ki nem zsigerelt nyúlfélék kivételével,
- tenyésztett nyulak húsa,
- vadon élő szárazföldi emlősök húsa (kivéve a vadon élő patásokat és nyúlféléket), a belsőségek kivételével,
amennyiben az I. mellékletben meghatározott területekről érkezik, és ha megfelel az e határozat II. mellékletében előírt, a III. mellékletben meghatározott vonatkozó egészségügyi bizonyítványban kikötött feltételeknek.
(2) A tagállamok engedélyezik a vadhús, a tenyésztettvad-hús és a nyúlhús behozatalát azon országokból, amelyekre a II. mellékletben előírt és a IV. mellékletben meghatározott különleges feltételek vonatkoznak. E külön feltételek fennállását az exportáló országnak kell igazolnia, a III. mellékletben meghatározott bizonyítványminták V. szakaszában.
3. cikk
E határozat 60 nappal az Európai Közösségek Hivatalos Lapjában való közzétételét követően lép hatályba.
4. cikk
(1) A 97/217/EK, 97/218/EK, 97/219/EK és 97/220/EK bizottsági határozat hatályát veszti ugyanazon a napon, amikor e határozat a 3. cikkben említett időpontban hatályba lép.
(2) A tagállamok a 3. cikkben említett időpont után még 35 napig kötelesek engedélyezni az e határozat hatálya alá tartozó olyan friss húsfélék behozatalát, amelyeket a 97/217/EK, 97/218/EK, 97/219/EK és a 97/220/EK bizottsági határozatok feltételei szerint állították elő, és látták el igazolásokkal.
5. cikk
Ennek az irányelvnek a tagállamok a címzettjei.
Kelt Brüsszelben, 2000. szeptember 7-én.